Venesuelaning shaharlaridan birida namoyishchilar mamlakatning sobiq prezidenti Ugo Chavesga qo‘yilgan haykalni qo‘porib tashladilar. Bu haqda El Nacional nashri xabar bermoqda. Nashr ma’lumotlariga ko‘ra, voqea Vilya-del-Rosario shahrida yuz bergan. Chaves 2013 yil martida 58 yoshida Karakasdagi harbiy gospitalda saraton kasalligidan vafot etgandi. U mamlakatni 1999 yildan to o‘limigacha boshqargan. Avvalroq Venesuela prokuraturasi bir oydan beri davom etayotgan namoyishlar davomida 35 kishi halok bo‘lgani va 700 dan ko‘proq odam jarohat olganini ma’lum qilgandi.